Proxima Centauri diklasifikasikakè minangka lintang katé abang amarga mlebu sanjeroné dhèrèt utama ing diagram Hertzsprung–Russell lan kagolong jroning kelas M5.5. Lintang iki duwé magnitudo mutlak gedhéné 15,5.[4] Gunggung luminositas tumrap kabèh dawa gelombangé ya iku 0,17% saka srengéngé,[6] senajan nalika diamati jroning dawa gelombang spèktrum optik mung 0.0056% saka srengéngé.[33] Luwih saka 85% saka daya sing kapancaraké ya iku dawa gelombang infraabang.[34]